Չնայած որոշ փորձագետների հայտարարությունների այն մասին, որ «բաց երկնքի» քաղաքականություն վարելով ընդհանուր առմամաբ իրավիճակը դեպի լավն է փոխվել, իսկ որոշ ավիաընկերություններ արդյունքում վերսկսել են իրենց գործունեությունը (խոսքը մասնավորապես «Չեխական ավիաուղիներ» և լեհական «LOT» ընկերությունների մասին է)` իրավիճակն օբյեկտիվորեն դեռևս բարդ է և ոչ միանշանակ: Այս ֆոնին հայկական ԶԼՄ-ներում հատուկ ակտիվությամբ տարածվում է ինֆորմացիա այն մասին, որ երկրում նոր ավիափոխադրող է հայտնվելու: Ունեցած տվյալների համաձայն` ավիափոխադրումների հայկական շուկայով լրջորեն կզբաղվեն վրացական ազգային ավիաուղիների ներկայացուցիչները: Սակայն իրադարձությունների զարգացման բոլոր քննարկվող տարբերակների մեջ ժողովրդին զարմացրեց այն փաստը, որ, իբր, նոր ավիաընկերության գլխավոր պաշտոններից մեկը կզբաղեցնի գործարար, «Արմավիա» ավիաընկերության նախկին սեփականատեր Միխաիլ Բաղդասարովը: Եվ չնայած` ինֆորմացիան այդպես էլ պաշտոնապես չի հաստատվել, այնուամենայնիվ ժողովուրդին այս տեղեկատվությունը չէր կարող չանհանգստացնել: Կոլեկտիվ գիտակցության մեջ Բաղդասարովը դրականորեն չի ասոցացվում: Անմիջապես հարց առաջացավ` մի՞թե մենք նորից նույն սխալներն ենք կրկնում: